**PIELIKUMS**

Limbažu novada domes

26.01.2023. sēdes lēmumam Nr.2

(protokols Nr.2, 2.)

**LIMBAŽU NOVADA PAŠVALDĪBAS ĪPAŠUMĀ VAI VALDĪJUMĀ ESOŠO NEKUSTAMO ĪPAŠUMU PĀRVALDĪŠANAS UN ATSAVINĀŠANAS**

**KONCEPCIJA**

Limbažu novada pašvaldības īpašumā vai valdījumā esošo nekustamo īpašumu pārvaldīšanas un atsavināšanas koncepcijas (turpmāk tekstā – koncepcija) mērķis ir izveidot efektīvu un racionālu pašvaldībai piekritīgo nekustamo īpašumu pārvaldīšanas un atsavināšanas sistēmu.

Īstenojot koncepciju tiek ievēroti šādi pamatprincipi: tiesiskuma un taisnīguma princips, atklātības princips, lietderības princips, sabiedrības interešu ievērošanas princips, ārpakalpojuma piesaistīšanas princips.

Koncepcija izstrādāta, ievērojot:

Limbažu novada domes saistošos noteikumus Nr. 14 “Limbažu novada pašvaldības nolikums”, apstiprinātus ar Limbažu novada domes 28.10.2021. sēdes lēmumu Nr.391 (protokols Nr.8, 37.§), precizētus ar Limbažu novada domes 15.12.2021. sēdes lēmumu Nr.633 (protokols Nr.12, 1.§);

Limbažu apvienības pārvaldes nolikumu, apstiprinātu ar Limbažu novada domes 29.12.2021. sēdes lēmumu Nr. 739 (protokols Nr. 14, 7. §);

Salacgrīvas apvienības pārvaldes nolikumu, apstiprinātu ar Limbažu novada domes 29.12.2021. sēdes lēmumu Nr. 740 (protokols Nr. 14, 8. §);

Alojas apvienības pārvaldes nolikumu, apstiprinātu ar Limbažu novada domes 29.12.2021. sēdes lēmumu Nr. 738 (protokols Nr. 14., 6. §);

Limbažu novada pašvaldības Limbažu novada administrācijas Nekustamā īpašuma un teritoriālā plānojuma nodaļas nolikumu, apstiprinātu ar Limbažu novada domes 29.12.2021. sēdes lēmumu Nr. 742 (protokols Nr. 14, 104. §);

Limbažu novada pašvaldības Pašvaldības īpašuma privatizācijas un atsavināšanas komisijas nolikumu, apstiprinātu ar Limbažu novada domes 23.12.2021. sēdes lēmumu Nr. 691 (protokols nr. 13, 59. §), ar grozījumiem, kas izdarīti ar Limbažu novada domes 24.02.2022. sēdes lēmumu Nr. 211 (protokols Nr. 2, 107. §) un 22.09.2022. sēdes lēmumu Nr. 912 (protokols Nr. 13, 24. §).

**I. Vispārīgie noteikumi**

1. Limbažu novada pašvaldības īpašumā vai valdījumā ir šādi nekustamie īpašumi: meža zemes un mežaudzes, pārējās zemes, būves, dzīvokļi. Pašvaldības nekustamo īpašumu saraksti pievienoti koncepcijas pielikumā.
2. Limbažu novada pašvaldība sistēmiski un pakāpeniski atsavina nekustamos īpašumus, kas nav nepieciešami Pašvaldību likuma 4.pantā noteikto autonomo pašvaldības funkciju īstenošanai.
3. Pašvaldībai piekritīgo nekustamo īpašumu apsaimniekošanu veic Limbažu novada apvienību pārvaldes, t.i. Limbažu apvienības pārvalde, Salacgrīvas apvienības pārvalde un Alojas apvienības pārvalde (turpmāk tekstā – Pārvaldes), kā arī iestāžu vadītāji.
4. Atsavināšanas procesu organizē Limbažu novada pašvaldības Administrācijas Nekustamo īpašumu un teritoriālā plānojuma nodaļa (turpmāk tekstā – NĪTP nodaļa), sadarbojoties ar Pārvaldēm, Pašvaldības īpašuma privatizācijas un atsavināšanas komisiju un Limbažu novada pašvaldības Administrācijas Juridisko nodaļu.
5. Pārvalžu vadītāji savus priekšlikumus par nekustamiem īpašumiem, kurus plāno atsavināt nākošajā kalendārajā gadā, iesniedz NĪTP nodaļai katru gadu līdz 1.janvārim.

**II. Meža zemes un mežaudzes**

1. Pārvalžu vadītāji iesniedz NĪTP nodaļai savus priekšlikumus par turpmāko rīcību ar Pārvaldes teritorijā esošiem pašvaldībai piekritīgiem meža īpašumiem, kā arī izstrādātām kailcirtēm.
2. NĪTP nodaļas speciālisti veic izvērtējumu par nekustamā īpašuma reģistrēšanu zemesgrāmatas datos, mežaudzes inventarizāciju un iespēju meža zemi virzīt vai nevirzīt atsavināšanai. Atsavināšanas iespējas gadījumā NĪTP nodaļas speciālisti sagatavo lēmuma projektu uz domes sēdi.
3. Pārvalžu vadītāji un NĪTP nodaļas speciālisti ierosina meža cirsmu izstrādi.
4. NĪTP nodaļas speciālisti veic potenciālo meža cirsmu izvērtēšanu, organizē cirsmu novērtēšanu, ciršanas atļauju saņemšanu.
5. Pašvaldības īpašuma privatizācijas un atsavināšanas komisijas darbinieki sagatavo nepieciešamos dokumentus izsoles organizēšanai un sagatavo attiecīgu lēmumprojektu uz domes sēdi.
6. Pārvaldes vadītājs ir atbildīgs, lai pēc meža cirsmu izstrādes normatīvajos aktos noteiktos termiņos tiktu atjaunotas mežaudzes, un tiktu veikta atjaunoto mežaudžu kopšana.

**III. Pārējās zemes**

1. Pārvalžu vadītāji iesniedz NĪTP nodaļai savus priekšlikumus, par pašvaldības īpašumā vai valdījumā esošiem zemes īpašumiem, kurus plāno atsavināt.
2. NĪTP nodaļas speciālisti, pēc iespējas īsākā laikā, veic izvērtējumu un nepieciešamās darbības, lai zemes īpašumu varētu reģistrēt zemesgrāmatas datos un virzīt atsavināšanai. NĪTP nodaļas darbinieki sagatavo lēmuma projektu par atsavināšanas iespēju uz domes sēdi.
3. Pašvaldības īpašuma privatizācijas un atsavināšanas komisijas darbinieki sagatavo nepieciešamos dokumentus izsoles organizēšanai un sagatavo attiecīgu lēmuma projektu uz domes sēdi.
4. Derīgo izrakteņu vietās pēc derīgo izrakteņu ieguves pabeigšanas Pārvaldes vadītājs organizē rekultivācijas projekta izstrādāšanu un ir atbildīgs par rekultivācijas procesu.
5. Pašvaldības īpašumā vai valdījumā esošie purvi un mitrāji netiek atsavināti.

**IV. Būves**

1. Pārvalžu vadītāji iesniedz NĪTP nodaļai savus priekšlikumus par turpmāko rīcību ar Pārvaldes teritorijā esošām būvēm, kuras netiek apsaimniekotas vai iznomātas.
2. NĪTP nodaļas speciālisti veic informācijas izvērtēšanu un nepieciešamās darbības būvju atsavināšanai vai nomai, kā arī sagatavo lēmuma projektu uz domes sēdi par nomu vai atsavināšanu.
3. Pašvaldības īpašuma privatizācijas un atsavināšanas komisijas darbinieki sagatavo nepieciešamos dokumentus izsoles organizēšanai un sagatavo attiecīgu lēmuma projektu uz domes sēdi.

**V. Dzīvokļi**

1. Pārvalžu speciālisti, atsevišķi katras Pārvaldes administratīvajai teritorijai izvērtē tos dzīvokļa īpašumus, kuri nav nepieciešami pašvaldības funkciju nodrošināšanai un ir virzāmi atsavināšanai.
2. Pašvaldības dzīvojamā fonda apsaimniekotājs (turpmāk tekstā - Apsaimniekotājs) rakstveidā nosūta konkrētā dzīvokļa īrniekam piedāvājumu pirkt īrēto pašvaldības dzīvokļa īpašumu. Ja kādam no pašvaldības dzīvokļa īpašumiem nav pašvaldības dzīvojamā fonda apsaimniekotājs, tad piedāvājumu pirkt īrēto dzīvokļa īpašumu nosūta Pārvaldes vai pagasta pakalpojumu sniegšanas centra vadītājs.
3. Pārvalžu vadītāji iesniedz NĪTP nodaļai savus priekšlikumus par atsavināmiem dzīvokļu īpašumiem.
4. NĪTP nodaļas speciālisti organizē nepieciešamo darbību veikšanu un gatavo lēmuma projektu izskatīšanai domes sēdē par dzīvojamo telpu atsavināšanu.
5. Ja atsavināmais dzīvokļa īpašums nav reģistrēts Nekustamā īpašuma valsts kadastra informācijas sistēmā kā patstāvīgs nekustamais īpašums, NĪTP nodaļas speciālisti pasūta Valsts Zemes dienestam veikt dzīvojamās telpu grupas, kas ietilpst atsavināmā dzīvokļa īpašuma sastāvā, kadastrālo uzmērīšanu un kadastrālās uzmērīšanas lietas izgatavošanu, kā arī dzīvokļa īpašuma kā patstāvīga nekustamā īpašuma reģistrāciju Nekustamā īpašuma valsts kadastra informācijas sistēmā.
6. NĪTP nodaļas speciālisti sagatavo lēmuma projektu par atsavināšanas iespēju uz domes sēdi.
7. Pašvaldības īpašuma privatizācijas un atsavināšanas komisijas darbinieki sagatavo nepieciešamos dokumentus izsoles organizēšanai un sagatavo attiecīgu lēmuma projektu uz domes sēdi.

**VI. Atsavināšanas procesa finansēšana un atsavināšanas rezultātā**

**iegūto līdzekļu sadalījums un izlietošana**

1. Ar atsavināšanu saistītos izdevumus sedz no NĪTP nodaļas budžeta vai no atsavināšanas ierosinātāja līdzekļiem.
2. Pašvaldības nekustamā īpašuma atsavināšanas rezultātā iegūtos līdzekļus ieskaita Limbažu novada pašvaldības kontā, uzskaita pa Apvienības pārvaldēm (Limbažu apvienības pārvalde, Salacgrīvas apvienības pārvalde un Alojas apvienības pārvalde), atkarībā no tā, no kuras Pārvaldes teritorijas īpašums pārdots.
3. Pašvaldības nekustamā īpašuma atsavināšanas rezultātā iegūtie naudas līdzekļi izlietojami sekojošā kārtībā:

29.1. Par darījumu vai lielāka darījuma vērtības daļu līdz 49999,99 EUR, - 50% apmērā Pārvaldei; 50% Limbažu novada pašvaldības nesadalītais naudas atlikums;

29.2. Par darījuma vērtības daļu virs 50 000,00 EUR, līdz 99 999,99 EUR, - 25% apmērā Pārvaldei, 75 % Limbažu novada pašvaldības nesadalītais naudas atlikums;

29.3. Par darījuma vērtības daļu virs 100 000,00 EUR, - 15% apmērā, bet ne mazāk kā 25 000,00 EUR Pārvaldei, 85 % Limbažu novada pašvaldības nesadalītais naudas atlikums.

1. Atsavināšanas rezultātā iegūtie līdzekļi tiek izlietoti:

30.1. Pašvaldības rīcībā nonākušie līdzekļi – pašvaldības nekustamo īpašumu kadastrālai uzmērīšanai, novērtēšanai, ierakstīšanai zemesgrāmatā, meža inventarizācijas jeb taksācijas plānu pasūtīšanai, citu, ar atsavināšanas procesu saistītu, izdevumu segšanai, nekustamā īpašuma, kas nepieciešams pašvaldības funkciju nodrošināšanai, iegādei, mežaudžu atjaunošanai un atjaunoto mežaudžu kopšanai, kā arī citiem mērķiem, atbilstoši domes lēmumiem un apstiprinātajai pašvaldības budžeta izdevumu tāmei.

30.2. Pārvaldes rīcībā nonākušie līdzekļi – jaunas infrastruktūras izbūvei un citiem kapitālieguldījumiem, atbilstoši domes lēmumiem un apstiprinātajai pašvaldības (Pārvaldes) budžeta izdevumu tāmei.