**2.PIELIKUMS**

Limbažu novada domes

26.01.2023. sēdes lēmumam Nr.16

(protokols Nr.2, 16.)

limbažu NOVADA pašvaldības NEKUSTAMĀ ĪPAŠUMA

SVELMES, KORĢENĒ, SALACGRĪVAS PAGASTĀ

domājamo daļu IZSOLES NOTEIKUMI

1. **IZSOLĀMĀ OBJEKTA RAKSTUROJUMS**
   1. Limbažu novada pašvaldības nekustamais īpašums Svelmes, Korģenē, Salacgrīvas pagastā, Limbažu novadā, kadastra numurs: 6672 005 0300, kas sastāv no būves (garāžas) 2520/15215 domājamās daļas apmērā (kas atbilst garāžas telpai Nr. 1 – 100,8 kv.m platībā) un zemes 2520/15215 domājamās daļas apmērā, (turpmāk – **IZSOLES OBJEKTS)**.
   2. Īpašumtiesības pašvaldībai nostiprinātas Vidzemes rajona tiesas zemesgrāmatu nodaļas Salacgrīvas pagasta zemesgrāmatas nodalījumā Nr. 100000610284.
   3. **IZSOLES OBJEKTA PIRMPIRKUMA TIESĪGĀS PERSONAS -** nekustamā īpašuma Svelmes, Korģenē, Salacgrīvas pagastā, Limbažu novadā, kadastra numurs 6672 005 0300 **kopīpašnieki,** saskaņā ar likumaPubliskas personas mantas atsavināšanas likums 14. panta pirmo daļu.
   4. Izsoles objekta nosolītājam, slēdzot pirkuma līgumu, vienlaicīgi jānoslēdz līgums par kopīpašuma lietošanas kārtību, saskaņā ar kura nosacījumiem, nosolītājam lietošanā pāriet būves (garāžas) 2520/15215 domājamās daļas apmērā (kas atbilst garāžas telpai Nr. 1 – 100,8 kv.m platībā) un zemes 2520/15215 domājamās daļas apmērā.
2. **IZSOLES RĪKOTĀJS –** Limbažu novada pašvaldības īpašumu privatizācijas un atsavināšanas komisija (turpmāk tekstā – **IZSOLES RĪKOTĀJS**).
3. **IZSOLES OBJEKTA NOSACĪTĀ CENA, MAKSĀŠANAS LĪDZEKĻI**
   1. IZSOLES OBJEKTA nosacītā cena (sākumcena) – EUR 2200,00 (divi tūkstoši divi simti *euro*).
   2. Izsoles solis – EUR 100,00 (viens simts *euro*).
4. **INFORMĀCIJAS PUBLICĒŠANAS KĀRTĪBA**
   1. Sludinājumi par izsoli publicējami izdevumos „Latvijas Vēstnesis” un „Limbažu novada ziņas”, pašvaldības mājaslapā [www.limbazunovads.lv](http://www.limbazunovads.lv) sadaļā izsoles, ne vēlāk kā četras nedēļas pirms izsoles sākuma.
   2. **Pirmpirkuma tiesīgai personai pieteikums par IZSOLES OBJEKTA pirkšanu jāiesniedz viena mēneša laikā no sludinājuma publicēšanas dienas izdevumā „Latvijas Vēstnesis”.**
   3. Sludinājumā un paziņojumā norāda:
      1. IZSOLES OBJEKTA nosaukumu un atrašanās vietu;
      2. kur un kad var iepazīties ar izsoles noteikumiem;
      3. izsoLES OBJEKTA apskates vietu un laiku;
      4. pieteikumu reģistrācijas un izsoles vietu un laiku;
      5. izsolES objekta nosacīto cenu, nodrošinājuma apmēru un iemaksas kārtību;
      6. termiņu, kādā personas, kurai ir pirmpirkuma tiesības var iesniegt pieteikumu;
      7. izsoles veidu;
      8. samaksas kārtību;
      9. izsolES objekta turpmākās izmantošanas nosacījumus, ja tādi paredzēti.
5. **IZSOLES DALĪBNIEKU REĢISTRĀCIJAS KĀRTĪBA**
   1. Dalībnieku reģistrācija tiek uzsākta pēc pirmās publikācijas izdevumā „Latvijas Vēstnesis”.
   2. Dalībnieku reģistrācija tiek pārtraukta **2023. gada 20. martā plkst.1700**.
   3. Iepazīšanās ar izsoles noteikumiem un izsoles dalībnieku reģistrācija tiek veikta Limbažu novada pašvaldības Salacgrīvas apvienības pārvaldē, Smilšu ielā 9, Salacgrīvā, darba dienās no 800-1200 un 1300-1600, vai elektroniski nosūtot šo noteikumu 5.5.1. vai 5.5.2. punktā prasītos dokumentus uz e-pastu: [salacgriva@limbazunovads.lv](mailto:salacgriva@limbazunovads.lv), tālrunis uzziņām 64071986, 20220540.
   4. Izsoles dalības pretendentam ne vēlāk kā **līdz 2023. gada 20. marta plkst. 1700** jāpārskaita Limbažu novada pašvaldības kontā – AS SEB banka, bankas kods UNLALV2X, konta Nr. LV71UNLA 0013 0131 30848:
      1. dalības maksa – 40,00 EUR (četrdesmit eiro un 00 centi)
      2. nodrošinājuma nauda – 10 % apmērā no izsoles objekta nosacītās cenas – 220,00 EUR (divi simti divdesmit eiro un 00 centi).
   5. Par izsoles dalībnieku var kļūt jebkura fiziska vai juridiska persona, kura saskaņā ar likumu var būt IZSOLES OBJEKTA tiesību subjekts un kura iesniegusi šādus dokumentus:
      1. juridiskai personai:
         1. pieteikums dalībai izsolē (1.pielikums),
         2. attiecīgās institūcijas lēmumu par nekustamā īpašuma iegādi,
         3. pilnvara dalībai izsolē,
         4. dokumentu, kas apliecina dalības maksas samaksu,
         5. dokumentu par nodrošinājuma naudas samaksu;
      2. fiziskai personai:
         1. pieteikums dalībai izsolē (1.pielikums),
         2. dokumentu, kas apliecina dalības maksas samaksu,
         3. dokumentu par nodrošinājuma naudas samaksu.
   6. Ja izsoles dalības pretendents ievērojis šo noteikumu 5.5.punkta nosacījumus, tad tas tiek reģistrēts kā izsoles dalībnieks, izsoles rīkotājam sastādot to personu sarakstu, kuras ir izpildījušas izsoles priekšnoteikumus. Izsoles dalībnieku reģistrē, norādot šādas ziņas:
      1. izsoles dalībnieka kārtas numurs;
      2. juridiskai personai pilnu nosaukumu vai fiziskai personai – vārdu, uzvārdu;
      3. juridiskai personai reģistrācijas numuru vai fiziskai personai – personas kodu (sarakstam pievieno: fiziskās personas pārstāvja notariāli apliecinātu pilnvaru un personu identificējoša dokumenta datus; juridiskās personas pārstāvja pilnvaras oriģināleksemplāru un personu identificējoša dokumenta datus);
      4. adresi un tālruņa numuru;
      5. atzīmi par izsoles dalības maksas un nodrošinājuma naudas samaksu.
   7. Izsoles dalības pretendents netiek reģistrēts, ja:
      1. nav ievērots pieteikšanās termiņš;
      2. nav uzrādījis un iesniedzis 5.5.punktā minētos dokumentus;
      3. dalību izsolē liedz likumā noteiktie ierobežojumi.
6. **IZSOLES NORISE**
   1. Izsole notiks **2023. gada 21. martā plkst.1400** Limbažu novada pašvaldības Salacgrīvas apvienības pārvaldes telpās – Salacgrīvā, Smilšu ielā 9.
   2. Ja no personas, kurai ir pirmpirkuma tiesības uz IZSOLES OBJEKTU nav saņemts pieteikums par IZSOLES OBJEKTA pirkšanu vai tā iesniegusi atteikumu, tad Izsoles komisija veic vienu no šādām darbībām:
      1. ja uz IZSOLES OBJEKTA izsoli ir pieteicies viens Izsoles pretendents, kas atzīts par Izsoles dalībnieku, vai uz Izsoli ieradies viens Izsoles dalībnieks, tad vienīgais Izsoles dalībnieks, nosolot vienu soli, atzīstams par IZSOLES OBJEKTA nosolītāju;
      2. ja uz IZSOLES OBJEKTA izsoli ir ieradušies vairāki Izsoles pretendenti, kuri atzīti par Izsoles dalībniekiem, IZSOLES OBJEKTA pircēja noteikšanai piemēro atklātu mutisku izsoli, ar augšupejošu soli saskaņā ar šiem noteikumiem;
      3. ja uz IZSOLES OBJEKTA izsoli noteiktajā termiņā nav pieteicies neviens Izsoles pretendents vai neviens Izsoles pretendents nav atzīts par Izsoles dalībnieku, vai neviens Izsoles dalībnieks izsolē nav nosolījis IZSOLES OBJEKTU, Izsoles komisijai ir tiesības izsoles pretendentu pieteikšanās termiņu atjaunot un noteikt jaunu Izsoles dienu, par to attiecīgi publicējot sludinājumus izdevumā „Latvijas Vēstnesis” un Limbažu novada pašvaldības mājaslapā [www.limbazunovads.lv](http://www.limbazunovads.lv), vai izstrādāt jaunus izsoles noteikumus un iesniegt apstiprināšanai Limbažu novada domei.
   3. Izsoles rīkotājs pārliecinās par solītāju ierašanos pēc iepriekš sastādīta saraksta.
   4. Pirms izsoles vairāksolīšanas uzsākšanas Izsoles dalībnieki ar savu parakstu Izsoles dalībnieku sarakstā apliecina, ka ir iepazinušies un pilnībā piekrīt visiem Izsoles noteikumiem.
   5. Ja uz izsoli nav ieradies neviens dalībnieks, izsole nenotiek. Izsoles dalībniekiem, kuri nav ieradušies uz izsoli, 10 darba dienu laikā tiek atmaksāts nodrošinājums. Dalības maksas netiek atmaksāta.
   6. Izsoles dalībnieku sarakstā tiek ierakstīts katra dalībnieka vārds, uzvārds vai nosaukums, kā arī solītāja pārstāvja vārds un uzvārds, pilnvaras un personu identificējoši dati. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
   7. Izsoles dalībnieki sola ar reģistrācijas kartītes palīdzību. Solītāji solīšanas procesā paceļ savu dalībnieka reģistrācijas numuru. Solīšana notiek tikai pa vienam izsoles solim.
   8. Solīšanas laikā izsoles vadītājs atkārto piedāvāto cenu. Ja neviens no solītājiem nepiedāvā augstāku cenu, izsoles vadītājs trīs reizes atkārto pēdējo piedāvāto augstāko cenu un fiksē to. Ar to noslēdzas īpašuma tiesību iegūšana.
   9. Ja vairāki dalībnieki vienlaicīgi ir piedāvājuši vienādu cenu un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. Dalībnieki velk lozes atbilstoši to solīšanas karšu numuriem. Dalībnieks, kas izvelk lozi ar krustiņu, uzskatāms par pirmo solītāju.
   10. Dalībnieka reģistrācijas numurs un solītā cena tiek ierakstīta protokolā.
   11. Izsoles komisijas sekretārs aizpilda izsoles protokolu.
   12. Dalībnieks, kas piedāvājis visaugstāko cenu, pēc nosolīšanas nekavējoties uzrāda Izsoles komisijai savu reģistrācijas apliecību (2.pielikums), un ar savu parakstu protokolā apliecina tajā norādītās cenas atbilstību nosolītai cenai. Izsoles dalībnieks, kurš nosolījis augstāko cenu, bet nevar Izsoles komisijai uzrādīt reģistrācijas apliecību un neparakstās protokolā, tādējādi ir atteicies no nosolītā objekta. Pēc Izsoles komisijas lēmuma viņš tiek svītrots no dalībnieku saraksta un viņam netiek atmaksāts nodrošinājums. Ja pēc tam izsolē ir palikuši vismaz divi dalībnieki, kuri vēlas iegādāties izsoles objektu, par to attiecīgi ieraksta protokolā un izsole tiek tūlīt turpināta, bet, ja palicis tikai viens dalībnieks, viņš iegūst tiesības uz izsoles objektu par viņa nosolīto cenu.
   13. Ja ir saņemts pirmpirkuma tiesību izmantošanas pieteikums no personas, tā var iegūt IZSOLES OBJEKTU par izsolē nosolīto augstāko cenu. Šai personai 10 dienu laikā no izsoles rezultātu apstiprināšanas jāpaziņo Izsoles rīkotājam par pirmpirkuma tiesību izmantošanu, jānoslēdz pirkuma līgums un jāsamaksā augstākā nosolītā cena, ja izsoles noteikumos nav paredzēta citāda samaksas kārtība.
   14. Ja pirmpirkuma tiesīgā personā neizmanto savas pirmpirkuma tiesības, tad Izsoles dalībniekam, kurš nosolījis augstāko cenu, 30 dienu laikā no izsoles dienas, jāsamaksā summa, ko veido starpība starp nosolīto summu un iemaksāto nodrošinājumu, Izsoles komisijas norādītajā kontā.
   15. Ja izsoles dalībnieks **30 dienu laikā** nav Izsoles komisijas norādītajā kontā iemaksājis šo noteikumu 6.14. punktā minēto summu, viņš zaudē izsolē iegūtās tiesības uz IZSOLES objektu. Dalības maksa un nodrošinājums netiek atmaksāts.
   16. Ja nosolītājs 30 dienu laikā nav samaksājis nosolīto cenu, pārsolītajam pircējam ir tiesības divu nedēļu laikā paziņot Izsoles komisijai par IZSOLES OBJEKTA pirkšanu par paša nosolīto augstāko cenu.
   17. Izsoles dalībniekiem, kuri nav nosolījuši augstāko cenu par izsoles objektu, nodrošinājuma nauda tiek atmaksāta desmit darba dienu laikā no izsoles dienas. Dalības maksa netiek atmaksāta.
   18. Pašvaldības īpašuma privatizācijas un atsavināšanas komisija apstiprina izsoles rezultātus pēc šo noteikumu 6.13. un 6.14. punktā paredzēto maksājumu nokārtošanas.
   19. Nosolītājam septiņu dienu laikā pēc izsoles rezultātu apstiprināšanas jāparaksta izsolES objekta pirkuma līgums (projekts 3.pielikumā).
   20. Izsole uzskatāma par nenotikušu, ja:
       1. noteiktajos termiņos nav pieteicies neviens izsoles dalībnieks;
       2. nosolītājs ir tāda persona, kura nevar slēgt darījumu vai kurai nebija tiesību piedalīties izsolē;
       3. konstatēti būtiski šo noteikumu pārkāpumi;
       4. neviens pircējs nav pārsolījis izsoles nosacīto cenu vai arī nosolītājs nav samaksājis nosolīto cenu.
   21. Lēmumu par izsoles atzīšanu par nenotikušu pieņem Izsoles rīkotājs 7 darba dienu laikā, par to paziņojot reģistrētiem izsoles dalībniekiem.
   22. Pēc izsoles, kas atzīta par nenotikušu, tās dalībniekiem tiek atmaksāta nodrošinājuma nauda, izņemot 6.14.punktā minētajā gadījumā.
   23. Pirms izsoles tās dalībnieki ir tiesīgi iepazīties ar izsolāmā objekta stāvokli dabā un viņu pienākums ir rakstveidā apliecināt, ka viņiem par to nav pretenziju.
   24. Izsoles uzvarētājs uzņemas atbildību par iespējamiem zaudējumiem, kas radušies izsolES objektam, laikā no izsoles uzvarētāja paziņošanas līdz pirkuma līguma noslēgšanai.
   25. Sūdzības par izsoles rīkotāju darbībām var iesniegt Limbažu novada domei.

**1.pielikums**

26.01.2023. Limbažu novada pašvaldības

nekustamā īpašuma domājamo daļu Svelmes, Korģenē, Salacgrīvas pagastā, Limbažu novadā,

izsoles noteikumiem

pieteikums

dalībai Limbažu novada pašvaldības nekustamā īpašuma –

domājamo daļu Svelmes, Korģenē, Salacgrīvas pagastā, Limbažu novadā

izsolei

Salacgrīvā

2023.gada \_\_\_\_\_\_\_\_\_\_\_\_\_\_\_\_\_

Iepazinies/ušies ar Izsoles noteikumiem, es/mēs, apakšā parakstījies/ušies, vēlos/amies piedalīties Limbažu novada pašvaldības nekustamā īpašuma Svelmes, Korģenē, Salacgrīvas pagastā, Limbažu novadā, kadastra numurs 6672 005 0300, kas sastāv no būves (garāžas) 2520/15215 domājamās daļas apmērā (kas atbilst garāžas telpai Nr. 1 -100,8 kv.m platībā) un zemes 2520/15215 domājamās daļas apmērā, izsolē.

1. Ar šī pieteikuma iesniegšanu:
   1. apņemos/amies ievērot visas Izsoles noteikumu prasības;
   2. garantēju/am sniegto ziņu patiesumu un precizitāti.
2. Apliecinu/ām, ka:
   1. esmu/am iepazinies/ušies ar IZSOLES OBJEKTA atsavināšanas nosacījumiem;
   2. esmu/am iepazinies/ušies ar sagatavoto pirkuma līgumprojektu un piekrītu/am tā noteikumiem.

**Juridiska/Fiziska persona**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums/vārds, uzvārds

pretendenta adrese, tālruņa (faksa) numuri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vienotais reģistrācijas Nr./personas kods

pretendenta bankas rekvizīti

vadītāja vai pilnvarotās personas amats, vārds un uzvārds, mob.tel.

Īpašuma tiesību neiegūšanas gadījumā, iemaksāto nodrošinājuma naudu atmaksāt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_bankas kontu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiziskas personas vai juridiskas personas vadītāja (pilnvarotās personas) paraksts

**2.pielikums**

26.01.2023. Limbažu novada pašvaldības

nekustamā īpašuma domājamo daļu Svelmes, Korģenē, Salacgrīvas pagastā, Limbažu novadā,

izsoles noteikumiem

**REĢISTRĀCIJAS APLIECĪBA Nr.\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsoles dalībnieka vārds, uzvārds, juridiskas personas pilns nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dzīves vieta vai juridiskā adrese, tālruņa numurs

samaksājis (-usi) dalības maksu 40,00 EUR un nodrošinājumu \_\_\_\_ EUR apmērā un ieguvis (-usi) tiesības piedalīties izsolē, kura notiks **2023. gada 21. martā plkst. 1400**  Smilšu ielā 9, Salacgrīvā, kurā tiks izsolīts nekustamā īpašuma 6672 005 0300, kas sastāv no būves (garāžas) 2520/15215 domājamās daļas apmērā (kas atbilst garāžas telpai Nr. 1 -100,8 kv.m platībā) un zemes 2520/15215 domājamās daļas apmērā.

Izsolāmā objekta nosacītā cena (izsoles sākumcena) – EUR 2200,00.

Apliecība izdota 2023.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistratora vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts

**3.pielikums**

26.01.2023. Limbažu novada pašvaldības

nekustamā īpašuma domājamo daļu Svelmes, Korģenē, Salacgrīvas pagastā, Limbažu novadā,

izsoles noteikumiem

**Pirkuma līgums (*projekts*)**

Limbažos, 2023.gada\_\_\_. \_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, kuras vārdā uz likumu „Par pašvaldībām” un Limbažu novada pašvaldības nolikuma pamata rīkojas domes priekšsēdētājs **Dagnis Straubergs,** turpmāk tekstā saukts Pārdevējs, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts Pircējs, abi kopā saukti PUSES, pamatojoties uz Limbažu novada pašvaldības Pašvaldības īpašuma privatizācijas un atsavināšanas komisijas 2023. gada \_\_.\_\_\_\_\_\_\_\_\_ sēdes lēmumu (prot. Nr.\_\_\_.) vienojās par sekojošo:

1. **līguma priekšmets**
   1. Pārdevējs pārdod un nodod, bet Pircējs, pērk un pieņem nekustamo īpašumu Svelmes, Korģenē, Salacgrīvas pagastā, Limbažu novadā, kadastra Nr. 6672 005 0300, kas sastāv no būves (garāžas) 2520/15215 domājamās daļas apmērā un zemes 2520/15215 domājamās daļas apmērā, turpmāk tekstā – Objekts.
   2. Objekts Līguma noslēgšanas brīdī pieder Pārdevējam, ko apliecina Zemesgrāmatu apliecība.
2. **Līguma summa un norēķinu kārtība**
   1. Līguma summa ir \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas samaksāta 100 % naudā, turpmāk saukta – Līguma summa.
   2. Līguma summa uz Līguma parakstīšanas dienu ir pārskaitīta Limbažu novada pašvaldības kontā AS SEB banka, bankas kods UNLALV2X, konta Nr. LV71UNLA 0013 0131 30848.
3. **Līguma Izdevumu segšana**
   1. Visus izdevumus, kas saistīti ar Objekta pirkšanu un īpašuma tiesību pārreģistrēšanu un koroborēšanu zemesgrāmatā (tajā skaitā, bet ne tikai – amata atlīdzību zvērinātam notāram, nodevas un citus obligātos maksājumus), kā arī jebkurus citus izdevumus, kuri šai sakarā rodas vai radīsies, pilnībā apņemas segt Pircējs.
   2. Pircējs apņemas iesniegt nepieciešamos dokumentus zemesgrāmatu nodaļā Objekta koroborācijai uz sava vārda ne vēlāk kā viena mēneša laikā pēc Līguma noslēgšanas.
4. **Pārdevēja pienākumi**
   1. Pēc Līguma parakstīšanas Pārdevējs apņemas 5 (piecu) darba dienu laikā nodot Pircējam Objektu un nepieciešamos dokumentus, kas ir Pārdevēja rīcībā, Objekta koroborācijai zemesgrāmatā.
   2. Pārdevējs apņemas neieķīlāt Objektu vai kā citādi to vairāk neapgrūtināt, kā arī neatsavināt to kādai trešajai personai no šī Līguma noslēgšanas brīža līdz Pircēja īpašuma tiesības uz Objektu tiek koroborētas zemesgrāmatā.
5. **PIRCĒJA PIENĀKUMI**
   1. PIRCĒJAM ir zināmi un saistoši visi īpašuma lietošanas tiesību ierobežojumi, kas nostiprināti zemesgrāmatā.
6. **Pušu apliecinājumi**
   1. Pārdevējs apliecina, ka līdz šī Līguma noslēgšanai Objekts nav nevienam citam atsavināts, un par to nav strīda, par kuriem Pircējam nebūtu zināms.
   2. Pircējs, parakstot šo Līgumu, apliecina, ka viņam ir zināms Objekta stāvoklis dabā, tā atrašanās vieta un lietošanas tiesību apgrūtinājumi, un viņam nav pretenziju pret Pārdevēju šajā sakarā, tagad, kā arī atsakās no tiesībām tādas celt nākotnē.
   3. Pircējs apliecina, ka viņam ir pilnībā saprotami Civillikuma 993.pants un 994.pants, ka nekustamā īpašuma nodošana nerada īpašuma tiesības, bet par nekustamā īpašuma īpašnieku atzīstams tikai tas, kas par tādu ierakstīts zemesgrāmatā.
7. **Citi noteikumi**
   1. Šis Līgums ir saistošs Pušu tiesību un saistību pārņēmējiem.
   2. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei.
   3. Visus strīdus, kas rodas Līguma izpildes gaitā, Puses cenšas atrisināt pārrunu ceļā, ja tas nav iespējams, tad strīdu izskata vispārējās jurisdikcijas tiesa.
   4. Gadījums, kad viena Puse uzsāk strīdu (tajā skaitā – iesniedz prasību tiesā), nav uzskatāms par pamatu, lai nepildītu ar šo Līgumu uzņemtās saistības.
   5. Līgums atceļams, grozāms vai papildināms, tikai Pusēm rakstiski vienojoties, Vienošanās par izmaiņām Līgumā noformējama rakstveidā un Pušu parakstīta kļūst par šī Līguma neatņemamu sastāvdaļu.
   6. Līgums sastādīts latviešu valodā uz \_\_\_ lapām 2 (divos) eksemplāros, no kuriem viens eksemplārs tiek nodots Pircējam, viens eksemplārs paliek Pārdevējam.
8. **PUŠU REKVIZĪTI**

|  |  |  |  |
| --- | --- | --- | --- |
| **Pārdevējs**  **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti: AS “SEB banka”  Konts Nr.LV37UNLA0050014284308  Kods UNLALV2X | **Pircējs** |  |  |
| D.Straubergs |  |  |  |